Diari Oficial de la Generalitat Valenciana


Sumari del DOGV 8556, del 27-05-2019 (2019/5289)

Extracte de la Resolució de 3 de maig de 2019, de la vicerectora d'Ocupació i Programes Formatius per la qual s'aproven les bases reguladores i es convoca la VI edició del concurs «5UCV STARTUP» en el marc del programa «Campus de l'Emprenedor Innovador», en compliment del conveni subscrit amb la Conselleria d'Economia Sostenible, Sectors Productius, Comerç i Treball per a la realització d'activitats d'aquest programa.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8556

Data del DOGV
:   27-05-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/5289


Data del document
:   03-05-2019

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 3 de maig de 2019, de la vicerectora d'Ocupació i Programes Formatius per la qual s'aproven les bases reguladores i es convoca la VI edició del concurs «5UCV STARTUP» en el marc del programa «Campus de l'Emprenedor Innovador», en compliment del conveni subscrit amb la Conselleria d'Economia Sostenible, Sectors Productius, Comerç i Treball per a la realització d'activitats d'aquest programa. [2019/5289]  
  
  
BDNS (identif.): 456692.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Podrà participar en la categoria STARTUP, qualsevol microempresa o PIME amb una antiguitat mínima d'un any i màxima de quatre anys en la data límit de presentació de sol·licituds de participació en el concurs, que tinga entre les persones fundadores almenys una que tinga la condició d'estudiant, egressada o titulada de la Universitat de València.  
  
Podran participar en la categoria Junior, les persones emprenedores amb un projecte empresarial que encara no estiga constituït com a empresa. Almenys una de les persones integrants de l'equip ha de ser estudiant, egressada o titulada de la Universitat de València. També podran participar en aquesta categoria, aquelles empreses, amb una antiguitat màxima d'un any en la data límit de presentació de sol·licituds de participació, en les quals almenys una de les persones fundadores siga estudiant, egressada o titulada de la Universitat de València.  
  
Segon. Objecte  
La vicerectora d'Ocupació i Programes Formatius convoca la VI edició del Concurs «5UCV STARTUP» amb l'objectiu de seleccionar les millors iniciatives emprenedores i trajectòries empresarials als campus de la Universitat de València, atenent el seu creixement, caràcter innovador, estratègia empresarial i aportació a l'entorn.  
Aquestes bases regulen la seua implementació mitjançant la convocatòria de la VI edició del concurs i l'obertura de termini de presentació de candidatures als premis del concurs «5UCV STARTUP».  
  
Tercer. Bases reguladores  
https://www.uv.es/uvempren/conv\_STARTUP\_val.pdf  
  
Quarta. Quantia  
La Universitat de València aportarà, per al finançament dels premis, en el cas que les candidatures presentades per la Universitat de València resulten premiades pels Comitès de Selecció nomenats per la Direcció General d'Economia, Emprenedoria i Cooperativisme, des de les partides econòmiques del Programa Pressupostari 5 «Promoció de la Investigació i la Tecnologia» que es consignen en el Pressupost de la Universitat de València per a l'exercici 2019, una dotació global de 18.750 €, amb càrrec a la clau orgànica 8632500849, clau específica 19179864. La present convocatòria està finançada per la Conselleria d'Economia Sostenible, Sectors Productius, Comerç i Treball, a través de la línia nominativa S7864000 «Campus de l'Emprenedor Innovador».  
  
  
Cinqué. Termini de presentació de sol·licituds  
El termini de presentació de sol·licituds començarà l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV) i es tancarà el dia 13 de setembre.  
  
  
València, 3 de maig de 2019.- La rectora, p. d. (DOGV 09.07.2018), la vicerectora d'Ocupació i Programes Formatius: M.ª Adela Valero Aleixandre.